Carlos Lopes

Carlos Alberto de Sousa Lopes (født 18. februar 1947 i Viseu) er en tidligere portugisisk friidrettsutøver. I 1984 ble han landets første OL-vinner.

Lopes debuterte i mesterskapssammenheng i EM 1971 i Helsingfors der han endte helt nede på 33.-plass på 10 000 meter. På 3000 meter hinder ble han slått ut i forsøket.

Han deltok også i OL 1972 i München, men der ble han slått ut i forsøkene på både 5000 og 10 000 meter.

Gjennombruddet kom i 1976. Tidlig på året ble han verdensmester i terrengløp. I et løp i München 29. mai 1976 forbedret han sin personlige rekord på 10 000 m med 45 sekunder til 27.45,71. Med denne tiden ble han regnet blant favorittene til OL 1976 i Montréal.

I OL-finalen lå han først gjennom hele løpet og bestemte tempoet. 450 meter før mål ble han imidlertid passert av tittelforsvareren, Lasse Virén, og måtte nøye seg med sølv.

Åtte år etter sølvmedaljen opplevde Lopes karrierens høydepunkt. I 1984 ble han verdensmester i terrengløp for andre gang og løp 4. juli i Stockholm på 27.17,48. Selv om Lopes bare hadde startet i tre maratonløp og bare hadde fullført ett av dem, stilte han opp i maraton i OL 1984 i Los Angeles.

I dette løpet rykket han etter 34,5 kilometer og løp de neste 5 kilometerne på bare 14 minutter og 33 sekunder. Han fikk dermed et forsprang som han beholdt frem til mål. Irlands John Treacy ble nummer to.

Året etter sikret han seg sin tredje VM-tittel i terrengløp i Lisboa. 20. april 1985 forbedret Lopes i Rotterdam Marathon bestenoteringen til briten Steve Jones med 53 sekunder til 2.07,12.

 OL-medaljer 
 16px|Gull 1984  Los Angeles -  Gull i friidrett, maraton menn  Portugal
 16px|Sølv 1976  Montréal -  Sølv i friidrett, 10000 meter menn  Portugal

 Referanser 

 Eksterne lenker 


Kategori:Portugisiske langdistanseløpere
Kategori:Portugisiske maratonløpere
Kategori:Olympiske mestere for Portugal
Kategori:Olympiske sølvmedaljevinnere for Portugal
Kategori:Deltakere for Portugal under Sommer-OL 1972
Kategori:Friidrettsutøvere under Sommer-OL 1972
Kategori:Medaljevinnere under Sommer-OL 1976
Kategori:Deltakere for Portugal under Sommer-OL 1976
Kategori:Friidrettsutøvere under Sommer-OL 1976
Kategori:Medaljevinnere under Sommer-OL 1984
Kategori:Deltakere for Portugal under Sommer-OL 1984
Kategori:Friidrettsutøvere under Sommer-OL 1984
Kategori:Personer fra distriktet Viseu
Kategori:Verdensrekordsettere i friidrett
Kategori:Verdensmestere i terrengløp
Kategori:Vinnere av Rotterdam Marathon
Kategori:Portugisiske terrengløpere